CELEX: 32013D0164
Language: da
Date: 2013-03-27 00:00:00
Title: 2013/164/EU: Kommissionens gennemførelsesafgørelse af 27. marts 2013 om ophævelse af beslutning 2003/135/EF, 2004/832/EF og 2005/59/EF om godkendelse af planerne for udryddelse af klassisk svinepest og nødvaccination af vildtlevende svin i Tyskland, Frankrig og Slovakiet (meddelt under nummer C(2013) 1741)

3.4.2013   
            
            
               DA
            
            
               Den Europæiske Unions Tidende
            
            
               L 91/10
            
         KOMMISSIONENS GENNEMFØRELSESAFGØRELSE
   af 27. marts 2013
   om ophævelse af beslutning 2003/135/EF, 2004/832/EF og 2005/59/EF om godkendelse af planerne for udryddelse af klassisk svinepest og nødvaccination af vildtlevende svin i Tyskland, Frankrig og Slovakiet
   (meddelt under nummer C(2013) 1741)
   (Kun den franske, den slovakiske og den tyske udgave er autentiske)
   (2013/164/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, artikel 20, stk. 2, artikel 25, stk. 3, og artikel 29, stk. 2, og
   ud fra følgende betragtninger:
   
               (1)
            
            
               Kommissionens beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland (2), Kommissionens beslutning 2004/832/EF af 3. december 2004 om godkendelse af planerne for udryddelse af klassisk svinepest hos vildtlevende svin og nødvaccination af sådanne svin i den nordlige del af Vogeserne i Frankrig (3) og Kommissionens beslutning 2005/59/EF af 26. januar 2005 om godkendelse af planerne for udryddelse af klassisk svinepest hos vildtlevende svin og nødvaccination af sådanne svin i Slovakiet (4) blev vedtaget, efter at der i visse regioner i henholdsvis Tyskland, Frankrig og Slovakiet var blevet bekræftet klassisk svinepest hos vildtlevende svin. Ved disse beslutninger blev planerne for udryddelse af klassisk svinepest og nødvaccination af vildtlevende svin mod denne sygdom godkendt for disse medlemsstater.
            
         
               (2)
            
            
               Ved Kommissionens gennemførelsesafgørelse 2012/761/EU af 30. november 2012 om godkendelse af årlige og flerårige programmer for udryddelse, bekæmpelse og overvågning af visse dyresygdomme og zoonoser, som medlemsstaterne har forelagt for 2013, og om fastsættelse af EU-tilskuddet hertil (5) blev de programmer for bekæmpelse og overvågning af klassisk svinepest, som Tyskland og Slovakiet havde forelagt, bl.a. godkendt.
            
         
               (3)
            
            
               I 2011 underrettede Frankrig og Slovakiet Kommissionen og medlemsstaterne om den gunstige situation med hensyn til bekæmpelse af klassisk svinepest på deres område. Ifølge de forelagte oplysninger var det lykkedes at udrydde klassisk svinepest hos vildtlevende svin i de ramte områder i disse medlemsstater. I 2012 underrettede også Tyskland Kommissionen og medlemsstaterne om, at det var lykkedes at udrydde klassisk svinepest hos vildtlevende svin i de ramte områder i denne medlemsstat.
            
         
               (4)
            
            
               Ifølge de oplysninger, som Tyskland, Frankrig og Slovakiet havde forelagt, var nødvaccinationen af vildtlevende svin ophørt. Desuden opretholdes et højt overvågningsniveau i de områder, som tidligere var ramte af sygdommen, som led i de programmer, der blev godkendt ved gennemførelsesafgørelse 2012/761/EU. Foranstaltningerne, der er fastsat i de planer for udryddelse af klassisk svinepest og nødvaccination af vildtlevende svin mod klassisk svinepest, der er blevet godkendt for disse medlemsstater, er derfor ikke længere nødvendige.
            
         
               (5)
            
            
               Af hensyn til klarheden og for at sikre konsekvens i EU-lovgivningen bør beslutning 2003/135/EF, 2004/832/EF og 2005/59/EF derfor ophæves.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Beslutning 2003/135/EF, 2004/832/EF og 2005/59/EF ophæves.
   Artikel 2
   Denne afgørelse er rettet til Forbundsrepublikken Tyskland, Den Franske Republik og Den Slovakiske Republik.
   
      Udfærdiget i Bruxelles, den 27. marts 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EFT L 316 af 1.12.2001, s. 5.
   
      (2)  EUT L 53 af 28.2.2003, s. 47.
   
      (3)  EUT L 359 af 4.12.2004, s. 62.
   
      (4)  EUT L 24 af 27.1.2005, s. 46.
   
      (5)  EUT L 336 af 8.12.2012, s. 83.